Diari Oficial de la Generalitat Valenciana


Sumari del DOGV 3298, del 31-07-1998 (1998/6428)

ORDRE de 24 de juliol de 1998, de la Conselleria de Cultura, Educació i Ciència, per la qual s'adscriuen els col·legis d'educació primària a centres públics d'educació secundària per a la coordinació docent de l'etapa de secundària obligatòria.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3298

Data del DOGV
:   31-07-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/6428


Data del document
:   24-07-1998

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 24 de juliol de 1998, de la Conselleria de Cultura, Educació i Ciència, per la qual s'adscriuen els col·legis d'educació primària a centres públics d'educació secundària per a la coordinació docent de l'etapa de secundària obligatòria. [1998/X6428]
  
El Decret 233/1997, de 2 de setembre, del Govern Valencià (DOGV núm. 3.073, de 08.09.97), pel qual s'aprova el Reglament Orgànic i Funcional de les Escoles d'Educació Infantil i dels Col·legis d'Educació Primària, estableix en l'apartat 2 de la disposició transitòria primera que, a fi de garantir una adequada coordinació docent dels estudis d'Educació Secundària Obligatòria, els col·legis d'Educació Primària on s'imparteix el primer cicle del dit nivell, la Conselleria de Cultura, Educació i Ciència seran adscrits a un Institut d'Educació Secundària.
  
Així mateix, el Decret 234/1997, de 2 de setembre, del Govern Valencià (DOGV núm. 3.073, de 08.09.97), pel qual s'aprova el Reglament Orgànic i Funcional dels Instituts d'Educació Secundària determina en el punt 2 de la disposició transitòria tercera la necessitat d'adscriure a efectes de coordinació docent, els col·legis que imparteixen el primer cicle d'Educació Secundària Obligatòria a un institut.
  
La finalitat de la citada norma és exclusivament determinar el centre públic d'Educació Secundària amb el qual ha de coordinar-se el professorat que imparteix el primer cicle d'Educació Secundària Obligatòria en col·legis d'Educació Primària i establir el marc de la dita coordinació.
  
En conseqüència i en virtut de les competències que m'atribueix la disposició final primera dels decrets 233/1997 i 234/1997 i l'article 35 de la Llei 5/1983, de 30 de desembre, del Govern Valencià:
  
ORDENE
  
Primer
  
Els col·legis d'Educació Primària en què s'impartisca transitòriament el primer cicle de l'Educació Secundària Obligatòria queden adscrits als centres públics d'Educació Secundària que, en cada cas, s'indiquen en l'annex, als efectes de coordinació dels ensenyaments de l'etapa d'Educació Secundària Obligatòria.
  
Segon
  
1. Als centres educatius que s'impartisca un cicle de l'etapa d'Educació Secundària Obligatòria, atenent l'oferta determinada en la present ordre, el coordinador de cicle tindrà les següents funcions:
  
- Participar en l'elaboració i redacció del projecte curricular d'etapa.
  
- Elaborar el pla d'informació dirigit als pares, mares o tutors legals dels alumnes i als propis alumnes.
  
- Coordinar les reunions del professorat que imparteix docència en el cicle.
  
- Col·laborar en el Pla de Coordinació amb el centre o centres educatius que impartisquen l'altre cicle.
  
2. Els membres de l'equip directiu del centre de Secundària i dels col·legis adscrits, així com els coordinadors d'Educació Secundària Obligatòria, el cap de Departament d'Orientació i el director del Servei Psicopedagògic Escolar corresponent establiran el Pla d'Actuacions per a la Coordinació Didàctica de l'etapa. Dit Pla ha de preveure:
  
- Elements comuns i diferencials dels respectius projectes educatius.
  
- Continuïtat dels programes d'educació bilingüe i dels corresponents dissenys particulars.
  
- Oferta i implantació efectiva de matèries optatives en tots dos cicles.
  
- Projecte curricular de cada cicle.
  
- Programacions d'aula per àrees.
  
- L'atenció a l'alumnat que té necessitats educatives especials i adaptacions curriculars.
  
- L'atenció a l'alumnat que té necessitat de compensació de desigualtats i actuacions compensadores portades a terme. Perspectives de programes de diversificació curricular i/o garantia social.
  
- Calendari anual de reunions per a coordinar cada un de dits elements.
  
3. Elaborat el pla de coordinació, les corresponents direccions d'Estudis planificaran i coordinaran les reunions conjuntes amb els responsables corresponents, en quatre nivells:
  
- Equips directius i consells escolars, que, almenys aprovaran el calendari de treball i les línies directrius en el primer trimestre del curs 98/99.
  
- Comissions de Coordinació Pedagògica.
  
- Coordinadors i equips de cicle.
  
- Departaments i professors d'àrea.
  
Podran sol·licitar la col·laboració d'assessors de CEFIRE, de valencià i de professionals dels SPE. Així mateix, podran recórrer a l'assessorament puntual de la Inspecció Educativa.
  
DISPOSICIÓ ADDICIONAL
  
La present ordre s'inscriurà en el Registre de Centres Docents de la Comunitat Valenciana.
  
DISPOSICIÓ DEROGATÒRIA
  
Queden derogades totes les disposicions d'igual o inferior rang que s'oposen a allò que s'ha establit en la present Ordre.
  
Queda derogat expressament l'apartat 1.1 de l'annex II de l'Ordre de 25 de juny de 1991 (DOGV núm. 1.608, de 23.06.91), per la qual s'autoritza l'experimentació de la reforma educativa d'Educació Secundària Obligatòria en determinats centres.
  
DISPOSICIONS FINALS
  
Primera
  
S'autoritza a les direccions generals de Centres Docents i d'Ordenació i Innovació Educativa i Política Lingüística a desplegar i aplicar el contingut de la dita ordre.
  
Segona
  
La present ordre entrarà en vigor a partir de l'endemà de la seua publicació en el Diari Oficial de la Generalitat Valenciana.
  
Tercera
  
Contra la present ordre, que posa fi a la via administrativa, podrà interposar-se recurs contenciós administratiu, que requerirà comunicació prèvia a l'òrgan que dicte l'acte impugnat, segons allò disposat en l'article 110.3 de la Llei 30/1992, davant del Tribunal Superior de Justícia de la Comunitat Valenciana en el termini de dos mesos comptadors a partir de la publicació de dita ordre en el Diari Oficial de la Generalitat Valenciana segons el que s'estableix en l'article 58.3 de la Llei de la Jurisdicció Contenciosa Administrativa.
  
València, 24 de juliol de 1998
  
El conseller de Cultura, Educació i Ciència,